Queen Street (Auckland)

Queen Street  ye a prencipal carrera comercial d'o centro d'Auckland, a ciudat mas gran de Nueva Zelanda. Prencipia en Queens Wharf en o puerto d'Auckland, chunto a o Britomart Transport Centre y a terminal de ferry de Downtown y puya bels 3 kilometros enta o sud dica Karangahape Road y os vicos residencials de l'interior de l'istmo d'Auckland.

Geografía
Nombrada en honor d'a reina Victoria I, Queen Street estió una d'as primeras carreras d'a ciudat d'Auckland (establida en 1840), encara que inicialment Shortland Street, paralela a o puerto de Commercial Bay, estió pensada como a carrera prencipal d'a ciudat.  O primer trazau de Queen Street s'endrezaba seguindo o barranco de Waihorotiu (dimpués encauzau como Ligar Canal). Ista canal fue cubierta, fluyindo por debaixo d'a carrera dende a decada de 1870 y permitindo asinas o suyo desenvolique. O curso d'o barranco encara se puet apreciar en a lichera curva d'a parti baixa de Queen Street. Dende o norte de Shortland Street, Queen Street fue construyida sobre tierras ganadas a la mar en zaguerías d'o sieglo XIX.

Bi ha cuantas atras 'Queen Streets' en l'aria metropolitana d'Auckland, a mayoría en vicos que yeran lugars deseparaus antis mas y que han estau absorvius por a ciudat. Auckland yera tamién conoixida con a embotada de "Queen City" ("Ciudat d'a reina") antis d'o sieglo XX, encara que ixe termín ya no se fa servir guaire y ha estau sustituyiu por o de "City of Sails" ("Ciudat d'as velas").

Referencias

Categoría:Carreras d'Auckland